Mäntymittari

Mäntymittari (Bupalus piniarius) on keskikokoinen mittariperhonen. Se on paha metsätalouden tuhohyönteinen, mutta Suomessa mittarien aiheuttamat tuhot ovat jääneet pieniksi. Itä-Suomessa suoritettiin 1950-luvun lopulla mäntymittarin torjumiseksi laajoja DDT-ruiskutuksiahttp://www.esaimaalehtiartikkelit.fi/article?id=202. Laji aiheutti huomattavia metsätuhoja myös 1980-luvun alkupuolellahttp://wwwb.mmm.fi/julkaisut/tyoryhmamuistiot/2003/tr2003_11.pdf .

 Koko ja ulkonäkö 
pienoiskuva|left|Toukka
Koiras ja naarasperhoset eroavat ulkonäöltään jonkin verran. Koiraiden siivet ovat mustavalkoiset ja tuntosarvet sulkamaiset. Siipien kärjet ja etureuna ovat tummemmat kun valkoinen pohjaväri näkyy enimmäkseen siipien keskiosassa ja lähempänä siipien tyviä. Naaraiden väritys on jakautunut samaan tapaan, mutta pohjaväri on ruskeankeltainen ja tummemmat alueet ovet vaihtelevan ruskeita. Lepäävä perhonen pitää siipiään päiväperhosmaisesti pystyssä toisiaan vasten. Siipiväli on 30–40 mm, naaraat ovat koiraita kookkaampia.http://www.metla.fi/metinfo/metsienterveys/lajit_kansi/bupini-n.htm http://www2.nrm.se/en/svenska_fjarilar/b/bupalus_piniaria.htmlhttp://www.ukmoths.org.uk/show.php?bf=1954

Toukka on vihreä ja pitkittäisraidallinen. Muiden mittariperhostoukkien tapaan se liikkuu "mittaamalla".

 Levinneisyys ja lentoaika 
Suomessa mäntymittaria tavataan pohjoisinta Lappia lukuun ottamatta. Täysikasvuisia perhosia tavataan kesäkuun alusta heinäkuulle.http://wibe.ath.cx/hyonteiset/index.php?option=com_content&view=article&id=16621

 Elinympäristö ja elintavat 
Mäntymittari viihtyy parhaiten kuivilla, sulkeutuneilla mäntykankailla. Aikuiset perhoset lentävät aurinkoisina päivinä puiden latvustoissa. Toukat ovat enimmäkseen yöaktiivisia ja syövät neulasiin pitkiä uurteita, minkä seurauksena vahingoittunut neulanen ruskettuu ja kuolee. Mäntymittarin toukkien aiheuttamat tuhot leviävät puussa latvuksesta alaspäin ja vaikka puu yleensä selviää yhden kesän hyökkäyksestä, useampi peräkkäinen mäntymittarivuosi on usein puulle kohtalokas. Syksyllä toukat laskeutuvat silkkirihman varassa maahan ja koteloituvat maaperään. Laji talvehtii kotelona.

 Ravintokasvi 
Toukan ravintokasvina toimii mänty (Pinus sylvestris).http://www.funet.fi/pub/sci/bio/life/insecta/lepidoptera/ditrysia/geometroidea/geometridae/ennominae/bupalus/index.html

 Lähteet 

 Aiheesta muualla 
Laji.fi: Mäntymittari (Bupalus piniarius)
Perhostutkijainseura: Mäntymittari (Bupalus piniarius) 
University of Michigan, Animal Diversity Web (ADW): Bupalus piniarius 
Pherobase: Semiochemicals of Bupalus piniarius, the Bordered white 
Centre for Agriculture and Biosciences International (CABI): Bupalus piniarius (pine looper moth) 

Luokka:Lovimittarit
Luokka:Metsätuhot